4. Ansøgning fra [adresse]. om kommunegaranti for lån til 
finansiering af diverse anlæg (Åben)
Tidl. politisk behandling
Forventet sagsgang       ØK, BY
Lovgrundlag
Bek. om kommunernes låntagning og meddelelse af 
garantier m.v., Varmeforsyningsloven, 
Kommunalfuldmagtsreglerne, EU’s statsstøtteregler
SAGENS INDHOLD
Byrådet skal i denne sag tage stilling til en ansøgning fra [adresse]. om 
kommunegaranti til optagelse af en byggekredit på 2,3 mio. kr.  
Byggekreditten skal finansiere udgifterne til etablering af to elkedler med en varmeeffekt på henholdsvis 15 
MW i Bjerringbro og 8 MW i Ulstrup. Elkedlerne skal medvirke til endnu et skridt mod fossilfri 
varmeproduktion og medvirke til større forsyningssikkerhed generelt. 
Da forbrugerne i både Ulstrup og Bjerringbro får gavn af elkedlerne og der anvendes ens takster, garanterer 
både Favrskov Kommune og Viborg Kommune for lånefinansieringen. Kommunegarantien på i alt 13,9 mio. 
kr. fordeles mellem Favrskov Kommune og Viborg Kommune ud fra antal forbrugere i henholdsvis Ulstrup 
(498) og Bjerringbro (2.528). Det svarer til en andel til Favrskov Kommune på 16,5 % (2,3 mio. kr.).
  
Der søges ligeledes om kommunegaranti til efterfølgende optagelse af et lån til indfrielse af byggekreditten 
efter anlægsarbejdets afslutning.
Gudenådalens Energiselskab A.m.b.a. ønsker, at byggekreditten og det endelige lån optages i 
KommuneKredit, og det kræver, at Byrådet giver kommunegaranti for både byggekreditten og den endelige 
lånefinansiering. 
 
Der søges om kommunegaranti til optagelse af en byggekredit med en trækningsret på 2,3 mio. kr. (13,9 
mio. kr.) og en aktuel rentesats på 3,43 % p.a. og herefter en konvertering til et fastforrentet lån på 2,3 mio. 
kr. (13,9 mio. kr.) med en løbetid på 20 år og en aktuel rentesats på 3,31 %. 
 
Anlægsarbejdet forventes afsluttet i 2023.
VURDERING
[adresse] kan ifølge Varmeforsyningsloven og kommunalfuldmagtsreglerne give en 
kommunegaranti for lån optaget af varmeværker. Kommunegarantien påvirker ikke kommunens egen 
adgang til at optage lån, og kommunen skal heller ikke foretage en deponering af likvide midler.
 
[adresse] skal i henhold til lovgrundlaget opkræve Gudenådalens Energiselskab A.m.b.a. en 
garantiprovision hvert år af restgælden på lånet.
 
[adresse]: EMN-2023-01960
Dok-ID: 3581160
Sagsbehandler: lfri
Byråd
29. august 2023  19:00
Garantiprovisionens størrelse afhænger af, hvilken kreditvurdering Gudenådalens Energiselskab A.m.b.a. 
kan opnå. Virksomheder med en stærk betalingsevne og lav økonomisk risiko skal, i henhold til EU’s 
statsstøtteregler, som minimum opkræves en årlig garantiprovision på mellem 0,40 % og 0,55 %.
 
Job og Økonomi har gennemgået det konkrete projekt, anlægsbeskrivelser, Gudenådalens Energiselskab 
A.m.b.a.’s regnskaber, likviditetsbudget og [adresse] prisstatistikker for sammenligning af priser 
med varmeværker i området og på landsplan. Herudover har gennemgangen omfattet udviklingen af 
Gudenådalens Energiselskab A.m.b.a.’s priser de seneste år. 
 
Det vurderes på baggrund heraf, at kommunens risiko ved at give kommunegaranti til [adresse] 
Energiselskab A.m.b.a. er lav. Den årlige garantiprovision fastsættes derfor til 0,40 %. Det foreslås, at der 
først opkræves garantiprovision for den endelige finansiering. 
 
Gudenådalens Energiselskab A.m.b.a. oplyser, at elkedelprojektet medfører en årlig besparelse på 961 kr. 
for et standardhus på 130 m2. 
Anlægsinvesteringerne vedrørende elkedlerne er godkendt administrativt af Favrskov Kommune med 
orientering til Teknik- og Miljøudvalget. Det er ligeledes godkendt administrativt af Viborg Kommune.    
 
Favrskov Kommunes godkendelse af ansøgningen om kommunegaranti er betinget af, at nødvendige 
godkendelser, tilladelser, dispensationer, afgørelser m.v. er på plads, og at kommunegarantien ikke 
vedrører eller har nogen sammenhæng til eventuelle kommercielle aktiviteter.
ØKONOMI
Favrskov Kommune har tidligere stillet kommunegaranti for lån til Gudenådalens Energiselskab A.m.b.a. 
Den samlede restgæld udgør pt. 14,6 mio. kr. Den godkendte kommunegaranti af 27. juni på 2,9 mio. kr. 
er endnu ikke effektueret og indgår derfor ikke i den samlede restgæld.   
 
En årlig provision på 0,40 % af restgælden på det nye lån på 2,3 mio. kr. vil det første år medføre en indtægt 
til [adresse] på ca. 9.000 kr. Indtægten vil falde i takt med, at Gudenådalens Energiselskab 
A.m.b.a. afdrager på lånet.
INDSTILLING
Direktøren for Job og Økonomi indstiller til Byrådet:
1.
At ansøgningen fra [adresse]. godkendes, idet Favrskov Kommune stiller 
kommunegaranti for en byggekredit og den efterfølgende konvertering til et fastforrentet lån på 2,3 
mio. kr. optaget i KommuneKredit.
2.
At kommunegarantien er betinget af, at nødvendige tilladelser mv. er på plads.
3.
At der ultimo regnskabsåret opkræves en årlig garantiprovision på 0,4 % af restgælden på lånet.
BESLUTNING
Økonomiudvalget, 15. august 2023:
Fraværende: Ingen
Indstilles godkendt.
Byråd, 29. august 2023:
Fraværende: Rebecca Kristoffersen, Alex Hermansen
Godkendt.  
Bilag
1.
Ansøgning om kommunegaranti fra [adresse]. (3581236)
